kardosdrur/scandi-wiki huggingface dataset:
Per Aarsleff (virksomhed)

Per Aarsleff A/S (nogle gange blot Aarsleff) er en børsnoteret bygge- og anlægsvirksomhed med aktiviteter over hele landet og flere steder i udlandet. Hovedkvarteret ligger i Viby J syd for Aarhus og Per Aarsleff A/S er i øjeblikket Danmarks største entreprenørvirksomhed.

Virksomheden har bl.a. medvirket til Horns Rev 2, Rødsand Havmøllepark I og  II, ombygning af Nørreport station, belægninger ved flere af stationerne på Københavns Metro, Citytunneln i Malmø og både Storebæltsbroen og Øresundsforbindelsen.

Historie 
Virksomheden blev grundlagt i 1947 da Per Aarsleff købte en gravemaskine åbnede en brunkulsleje ved Fasterholt sydøst for Herning. Aarsleff selv døde i 2006, men var aktiv i virksomheden indtil få år inden sin død I 1970'erne, var Aarsleff med til at anlægge en del motorveje i Jylland og på Fyn.I 1980'erne var der høj aktivitet indenfor anlæggelse af højtryks naturgasledninger og Aarsleff udførte sammen med tyske partnere i alt 70 gasledningskontrakter i Danmark og senere også gasledninger i Tyskland, Norge, Sverige, Finland og England. I begyndelsen af 1990èrne deltog firmaet i bygning af Storebæltsbroen og fra 1995 også i opførelse af Øresundsbroen.

I 1980'erne indgik selskabet en udviklingskontrakt med DSB hvorved et rammet fundament til anvendelse ved jernbane - elektrificering blev udviklet og efterfølgende anvendt overalt på det danske banenet. Den samme fundamentstype anvendes nu af de polske jernbaner hvor Aarsleff også har medvirket gennem snart 20 år.  

Virksomheden har stået for fundamenterne til flere havvindmølleparker og blandt andet været pionerer indenfor udvikling af gravitationsfundamenter som fortrinsvis er anvendt i Østersøen. I 2009 blev der indgået kontrakt på dele af London Array, der på daværende tidspunkt blev største havvindmøllepark og som er funderet på monopæle.

Gennem en lang periode har selskabet opbygget en betydelig position indenfor rørrenovering således at der pt arbejdes i ca. 15 nord- og østeuropæiske lande med selvudviklede systemer indenfor opgravningsfri ledningsrenovering. Desuden har selskabet udviklet et højt industrialiseret beton-pælesystem til fundering med pælefabrikker i Danmark, England, Polen, Sverige samt Tyskland. Gennem de senere år er der tilkommet flere funderingsmetoder og tilgrænsende geotekniske ydelser.  

Omkring 2014 begyndte selskabet at opføre råhuse og senere komplette erhvervsbygninger og boligbyggerier.

Ledelse 
 Per Aarsleff 1947-1988
 Palle Svejstrup 1988-1999
 Ebbe Malte Iversen 1999-2018
Jesper Kristian Jacobsen 2018-nu

Eksterne henvisninger 
 Aarsleffs hjemmeside

Referencer 

Bygge-, konstruktions- og anlægsvirksomheder i Danmark
Danske virksomheder etableret i 1947
OMX Copenhagen Mid Cap
Spænding (flertydig)

Spænding kan have flere betydninger:

 Elektrisk spænding
 Spænding (mekanik) - mekanisk spænding
 Spænding som begreb for at noget kan være spændende (foruroligende, nervepirrende, interessant) eller som begreb for et modsætningsforhold
Byron Stevenson

William Byron Stevenson (7. september 1956 - 6. september 2007) var en walisisk fodboldspiller (forsvarer).

Stevenson tilbragte hele sin aktive karriere i England, hvor han repræsenterede Leeds United, Birmingham City og Bristol Rovers. Han nåede at spille næsten 100 kampe i den bedste engelske række for Leeds.

Stevenson spillede desuden 15 kampe for det walisiske landshold. Hans første landskamp var et opgør mod Nordirland 19. maj 1978, hans sidste en kamp mod Frankrig 2. juni 1982.

Stevenson døde den 6. september 2007 af kræft, i en alder af 50 år.

Referencer 

Fodboldspillere fra Wales
Fodboldspillere fra Leeds United F.C.
Fodboldspillere fra Bristol Rovers F.C.
Fodboldspillere fra Birmingham City F.C.
Personer døde af kræft
Havelåge (flertydig)

En havelåge er en låge, som er monteret foran indgangen til en have, mellem haven og vej eller anden færdselsåre

Havelåge kan også betyde:
 Havelåge (bordfodbold) – et begreb indenfor bordfoldbold
 Alternativt navn for nummertegn (#)
 Slang for en (gammel,) tung cykel
I stedet for en tatovering

I stedet for en tatovering er Rasmus Nøhrs tredje album, som udkom i 2008.

Albummet indeholder de to singler "Alderspræsident", der var fem uger på de danske hitlister med højeste placering som #7 og "Regnvejr" der nåede én uge som #15.  Abummet selv nåede 16 uger på albumhitlisterne og peakede som #17.

Spor 
 "Alderspræsident" - 3:24
 "Tættest på" - 3:40
 "Du lyser op" - 2:46
 "Os to" - 3:19
 "Vi var" - 3:30
 "Fyr den af" - 1:27
 "Regnvejr" - 2:42
 "Lille spejl" - 3:13
 "Louis' Trompet" - 3:24
 "Slik" - 2:30
 "Forår For Indien" - 3:04

Referencer 

Rasmus Nøhr-album
Album fra 2008
Niña

Niña er spansk for pige. 

Niña kan henvise til:

 La Niña (skib) - ét af de tre skibe, der under Columbus' ledelse sejlede til Amerika i 1492
 La Niña - Et klimafænomen.

Se også 
 Nina
Medion

Medion AG er blev grundlagt i Essen, Tyskland i 1983 og er i dag repræsenteret i Europa, USA, Asien og Stillehavsområdet. Kerneområdet er salg af forbruger-elektronik såsom stationære pc'er, bærbare computere, tablet-pc'er, TV, køkkenudstyr, mm.

1. juni 2011 annoncerede Lenovo Group deres plan om købet af aktiemajoriteten af Medion AG. Købet blev gennemført August 2011.

Sponsorering 

Medion sponsorerer Sahara Force India Formel 1 kører Adrian Sutil siden han kom til Formel 1 i 2007.

Referencer 

It-virksomheder fra Tyskland
Essen
Lenovo Group
Ashraf Ghani

Ashraf Ghani Ahmadzai (, , født 19. maj 1949 i Logar, Afghanistan) er en afghansk politiker, der var Afghanistans præsident siden valget i 2014 indtil Taliban genvandt magten i Afghanistan 15. august 2021. Han er uddannet politolog og antropolog og har tidligere været finansminister samt rektor for Kabuls Universitet.

Han bliver normalt blot kaldt Ashraf Ghani, idet Ahmadzai er navnet på hans stamme, som nogle pashtuner, som Ghani, bruger som efternavn.

Den 15. august 2021 udtalte embedsmænd i Afghanistan at Ghani var flygtet ud af præsidentpaladset søndag morgen og hen til den amerikanske ambassade og at han derfra havde forladt Afghanistan efter Taliban igen havde erobret Kabul. Ashraf Ghani bekræftede selv dette, og erkendte at Taliban har vundet krigen.

Biografi 
Ashraf Ghani er uddannet i statskundskab og international politik fra American University of Beirut i Libanon og har en ph.d i antropologi fra Columbia University i USA. Han har undervist ved Kabuls Universitet (Afghanistan) 1973-1977, Aarhus Universitet (Danmark) 1977, Berkeley University (USA) 1983 og Johns Hopkins University (USA) 1983-1991.

Fra 1991 til 2001 arbejdede Ashraf Ghani i Verdensbanken. Han vendte tilbage til Afghanistan i 2001, hvor han var finansminister 2002-2004.

Ved præsidentvalget i 2009 blev han nummer fire med kun 2,94 % af stemmerne efter Hamid Karzai (49,67 %), Abdullah Abdullah (30,59 %) og Ramazan Bashardost (10,46 %).

Præsident fra 2014 
Ved præsidentvalget i 2014 blev han i første valgrunde nr. 2 med 31,56 % af stemmerne efter Abdullah Abdullah med 45,00 %. De to gik videre til anden valgrunde som blev afholdt 14. juni 2014. Det blev anset at være til Ghanis fordel ved valget mellem ham og Abdullah Abdullah (som er tadsjiker), at Ghani er etnisk pashtun, da pashtunerne udgør flertallet af Afghanistans befolkning, og mange vælgere stemmer efter etnisk tilhørsforhold. Valget blev først endelig afgjort 21. september 2014 efter måneders strid med beskyldninger om omfattende valgvsindel hvor Afghanistans valgkommission erklærede Ashraf Ghani som vinder af valget, men uden at offentlige stemmetal.

Valgresultatet kom dagen efter at de to præsidentkandidater havde indgået en aftale om samlingsregering i Afghanistan.
Aftalen som blev underskrevet 21. september indebar at Ashfar Ghani blev præsident, mens Abdullah Abdullah fik en nyoprettet post kaldet administrerende direktør, som blev sammenlignet med at være statsminister.

Referencer

Eksterne henvisninger 

Afghanistans præsidenter
Politikere fra Afghanistan
Nuværende statsoverhoveder
Museispårvägen Malmköping

Museispårvägen Malmköping, Sveriges Lokaltrafikmuseum, er et museum i Malmköping i Flens kommun, hvor der udstilles og køres med gamle sporvogne og busser. Museumssporvejen drives på frivillig basis af medlemmer af Svenska Spårvägssällskapet.

Museumssporvejen, der blev indviet i 1969, blev etableret ved, at man overtog en del af strækningen fra den nedlagte Mellersta Södermanlands Järnväg mellem Stålboga og Skebokvarn. Den ca. 2,6 km lange og hovedsageligt enkeltsporede strækning går fra Malmköping til Hosjö ved Riksväg 55 med to krydsningssteder undervejs. Siden 1970 har man arbejdet på at omdanne den gamle jernbane, så der kommer til at fremstå et autentisk sporvejsmiljø. I Malmköping, hvor værksteder og udstillingshaller ligger, er der anlagt et sporvejstorv, og i begge ender af strækningen er der bygget vendesløjfer, så der også kan køres med moderne enretnings vogne som mustanger.

Museet har sporvogne fra næsten alle svenske sporvejsbyer. Antallet af dem afhænger ganske vist af hvordan man regner, men Svenska Spårvägssällskapet regner med 13 byer med elektrisk sporvej, hvoraf de 12 er repræsenteret ved museumssporvejen. Nogle bruges til trafik, mens andre er opstillet i en udstillingshal. Museet har pr. 2018 over 40 vogne, hvoraf en tredjedel er restaurerede. Den ældste vogn er fra 1901, mens den yngste er fra 1950'erne.

I tilslutning til museumssporvejen findes der også et busmuseum i en hal, der blev indviet i 1999. Her er der opstillet et antal busser, hvoraf nogle også bruges til kørsel i omegnen.

Eksterne henvisninger 

 Officiel hjemmeside

Museer i Sverige
Sporvejsmuseer
Museer etableret i 1969
Svein Mathisen

Svein Erling Mathisen (30. september 1952 - 27. januar 2011) var en norsk fodboldspiller (offensiv midtbane) fra Sauda.

Bortset fra et kortvarigt ophold i 1978 hos Hibernian i den skotske liga spillede Mathisen hele sin 17 år lange karriere hos IK Start i Kristiansand. Han nåede at spille over 300 ligakampe for klubben, og var med til at vinde det norske mesterskab i både 1978 og 1980.

Mathisen spillede desuden 25 kampe og scorede to mål for Norges landshold. Hans første landskamp var et opgør mod Island 7. juli 1975, hans sidste en VM-kvalifikationskamp mod Danmark 26. september 1986.

Mathiesen døde af kræft i 2011, i en alder af 58 år.

Titler 
Tippeligaen
 1978 og 1980 med IK Start

Referencer

Eksterne henvisninger 

Fodboldspillere fra Norge
Fodboldspillere fra Hibernian F.C.
Fodboldspillere fra IK Start
Frode Olsen

Frode Olsen (født 12. oktober 1967 i Stavanger, Norge) er en norsk tidligere fodboldspiller (målmand).

Olsen tilbragte størstedelen af sin karriere i hjemlandet, hvor han blandt andet spillede fem år hos IK Start i Kristiansand og tre hos FK Viking i hjembyen Stavanger. Han spillede også et enkelt år hos Rosenborg, hvor han vandt det norske mesterskab, ligesom han i to sæsoner var tilknyttet spanske Sevilla FC.

Olsen spillede desuden 26 kampe for Norges landshold. Han var med på det norske hold til EM i 2000 i Belgien og Holland, men kom dog ikke på banen i turneringen, hvor han var reserve for førstevalget Thomas Myhre.

Titler 
Tippeligaen
 1990 med Rosenborg BK

Referencer 

Fodboldspillere fra Norge
Fodboldspillere fra Viking FK
Fodboldspillere fra IK Start
Fodboldspillere fra Stabæk Fotball
Fodboldspillere fra Strømsgodset IF
Fodboldspillere fra Rosenborg BK
Fodboldspillere fra Sevilla FC
Personer fra Stavanger
Deltagere ved det europæiske mesterskab i fodbold 2000
Eirik Bakke

Eirik Bakke (født 13. september 1977 i Sogndal, Norge) er en norsk tidligere fodboldspiller (midtbane).

Bakke er primært kendt for sine syv sæsoner i England hos Leeds United. Han spillede næsten 150 ligakampe for klubben, hvoraf langt de fleste var i Premier League. Han var med til at nå semifinalen i Champions League 2000-01 med klubben. Udover tiden hos Leeds spillede han også flere år i hjemlandet hos Sogndal i sin fødeby samt SK Brann i Bergen. Med sidstnævnte var han med til at vinde det norske mesterskab i 2007.

Bakke spillede desuden 27 kampe for Norges landshold. Han var med på det norske hold til EM i 2000 i Belgien og Holland, og spillede alle landets tre kampe i turneringen.

Titler 
Tippeligaen
 2007 med SK Brann

Referencer 

Fodboldspillere fra Norge
Deltagere ved det europæiske mesterskab i fodbold 2000
Fodboldspillere fra SK Brann
Fodboldspillere fra Sogndal Fotball
Fodboldspillere fra Leeds United F.C.
Fodboldspillere fra Aston Villa F.C.
Richard Trench

Richard Trench henviser til blandt andre:

 Richard Trench, 2. jarl af Clancarty (1767–1837), britisk politiker og diplomat
 Richard Chenevix Trench (1807–1886), irsk digter og kirkemand
Richard Chenevix Trench

Richard Chenevix Trench (9. september 1807 i Dublin—28. marts 1886 i London) var en irsk gejstlig og forfatter.
 
Trench studerede teologi og blev præst, senere domprovst i Westminster og 1864 ærkebiskop i Dublin. Efter i sin ungdom at have udgivet nogle bind digte: Justin Martyr, and other Poems, Elegiac Poems og Poems from Eastern Sources, hvor han viste sig som en talentfuld elev af Wordsworth, lagde han sig efter sproglige studier og udgav The Study of Words (1851), English, Past and Present (1855) og A Select Glossary of English Words (1859), der alle er optrykte adskillige gange. Hans foredrag On some Deficiencies in our English Dictionaries (1857) gav det første stød til den store Oxford English Dictionary.

Kilder 

 

Ærkebiskopper
Biskopper fra Irland
Digtere fra Irland
Faglitterære forfattere fra Irland
Engelsksprogede forfattere
Briter i 1800-tallet
Personer fra Dublin
Lunéville

Lunéville er en by og kommune i departementet Meurthe-et-Moselle i regionen Lorraine i det østlige Frankrig med  indbyggere.

Lunéville er sous-préfecture (underpræfektur) i departementet.

Byen ligger ved floden Meurthe.

Historie 
Lunéville var tidligere hovedstad i Hertugdømmet Lothringen, der fra 843 til 1766 var en del af Det Hellige Romerske Rige af Tysk Nation. Det nærliggende Château de Lunéville var residens for Hertugen af Lothringen, indtil 1766, da hertugdømmet blev en del af Frankrig. Den sidste hertug var Stanislaw Leszczynski, tidligere konge af Polen-Litauen.

Byen har været præget af den tysk-franske rivalisering. Freden i Lunéville blev i 1801 underskrevet af Frankrig og Frans 2., Kejser at det Tysk-Romerske Rige. Ved afslutningen af Den fransk-preussiske krig med Freden i Frankfurt blev Lunéville en grænseby, hvilket medførte, at mange fransksindede fra Alsace og Moselle flyttede til byen.

Referencer

Eksterne henvisninger 

Byer i Meurthe-et-Moselle
Tour de France-byer
Piero de' Medici

Piero de' Medici kan henvise til flere artikler:

 Piero I de' Medici – hersker af Firenze fra 1464-1469
 Piero II de' Medici – hersker af Firenze fra 1492-1494
Bücken

Bücken er en by og kommune i den nordvestlige del af Landkreis Nienburg/Weser i den tyske delstat Niedersachsen.

Geografi 
Bücken ligger lige syd for Hoya , og er en del af Samtgemeinde Grafschaft Hoya. Floden Weser danner kommunens vestgrænse.

Inddeling 
I kommunen ligger ud over Bücken disse landsbyer og bebyggelser:
 Altenbücken med Stendern
 Bücken
 Calle
 Dedendorf
 Duddenhausen med Barke

Eksterne kilder/henvisninger 

 Om Bücken på Samtgemeindens websted
Piero di Cosimo de' Medici

Piero di Cosimo de' Medici eller blot Piero I de' Medici (født 1416, død 2. december 1469), undertiden også blot kaldet Piero il Gottoso (Piero den gigtsvage), var storhersker i Firenze fra 1464 til 1469. Hans tilnavn, den gigtsvage, refererede til den gigtsygdom, som han led af og som også var årsagen til hans tidlige død. Piero var den ældste søn af Cosimo de' Medici, og han var derfor arving til Medici-dynastiet. Han fik selv to sønner, Lorenzo de' Medici og Giuliano de' Medici, som begge herskede over Firenze efter Piero's død i 1469.

Liv 
Piero blev født i 1416 og var dermed den ældste søn af Cosimo de' Medici. Hans far, Cosimo, var den første person fra Medici-familien, som blev udnævnt til storhersker i Firenze. På grund af Pieros gigtsygdom var det dog begrænset, hvor meget han kunne hjælpe faren med at regere. Piero varetog ikke nogle særlige embeder i Firenze, mens faren herskede, hvilket i højere grad blev overladt til Pieros bror, Giovanni.

Efter farens død i 1464 blev Piero udnævnt til familiens overhoved og overtog magten i Firenze. I hans regeringsperiode fastholdt han som udgangspunkt den kurs, som faren havde lagt. Dog lagde han en strammere kurs i familievirksomheden, Medici banken, hvilket blandt andet førte til, at han tilbagekaldte en del usikre lån. Dette medførte, at hadet imod Medici-regimet blevet øget, idet kravet om tilbagebetaling af lånene medførte, at de berørte låntagere gik konkurs.

Piero var udsat for et mordforsøg, som dog blev afværget. Det var Pieros egen søn, Lorenzo, som afværgede mordforsøget og dermed reddede Pieros liv.

Eksterne henvisninger 

Personer fra Firenze
Personer fra renæssancen
Piero di Cosimo de'
Kai Erik Herlovsen

Kai Erik Herlovsen (født 25. september 1959 i Fredrikstad, Norge) er en norsk tidligere fodboldspiller (forsvarer).

Herlovsens karriere blev tilbragt hos henholdsvis Fredrikstad FK i sin hjemby samt hos Borussia Mönchengladbach i Vesttyskland. Han spillede over 100 kampe i Bundesligaen, og var med til at nå finalen i den tyske pokalturneringe i 1984.

Herlovsen spillede desuden 34 kampe for Norges landshold. Han deltog ved OL i 1984 i Los Angeles.

Referencer 

Fodboldspillere fra Norge
Fodboldspillere fra Fredrikstad FK
Fodboldspillere fra Borussia Mönchengladbach
Personer fra Fredrikstad
Svein Fjælberg

Svein Fjælberg (født 12. januar 1959 i Sola, Norge) er en norsk tidligere fodboldspiller (forsvarer).

Fjælberg tilbragte hele sin aktive karriere, fra 1979 til 1990, hos Viking FK i Stavanger og var med til at sikre klubben det norske mesterskab i både 1979 og 1982. Han spillede desuden 33 kampe for Norges landshold og deltog ved OL i 1984 i Los Angeles. Her spillede han alle nordmændenes tre kampe i turneringen, der dog endte med et exit efter gruppespillet.

Titler 
Tippeligaen
 1979 og 1982 med Viking FK

Referencer 

Fodboldspillere fra Norge
Fodboldspillere fra Viking FK
Roald Jensen

Roald "Kniksen" Jensen (11. januar 1943 - 6. oktober 1987) var en norsk fodboldspiller (midtbane) fra Bergen.

Jensen var på klubplan tilknyttet henholdsvis SK Brann i hjembyen Bergen samt skotske Hearts. Han var med til at sikre Brann det norske mesterskab i 1963. Han var den første ikke-britiske spiller i Hearts' historie.

Jensen spillede desuden 31 kampe og scorede fem mål for Norges landshold. Hans første landskamp var et opgør mod Østrig 22. juni 1960, hans sidste en EM-kvalifikationskamp mod Ungarn 27. oktober 1971.

Jensen døde af et hjerteanfald i 1987, mens han spillede en oldboyskamp for Brann. Han blev 44 år. Den årlige pris som årets fodboldspiller i Norge hedder Kniksenprisen efter Jensens kælenavn.

Titler 
Tippeligaen
 1963 med SK Brann

Referencer 

Fodboldspillere fra Norge
Fodboldspillere fra Heart of Midlothian F.C.
Fodboldspillere fra SK Brann
Personer fra Bergen
Helgi Daníelsson

Helgi Valur Daníelsson, født den 13 juli 1981 i Uppsala, er en islandsk tidligere fodboldspiller.

Daníelssons moderklub er Fylkir. Han forlod denne i 1998 for at spille i engelske Peterborough United, hvor han spillede frem til 2003, hvorefter han vendte tilbage til Fylkir i maj 2003. I 2006 blev han købt af svenske Öster. Han blev i december 2007 solgt til IF Elfsborg, hvor han spillede indtil januar 2010. Elfsborg solgte ham til den tyske klub Hansa Rostock, men blot et halvt år senere gik han transferfri til AIK. I juli 2013 blev han solgt til Belenenses i Portugal. Den 28. august 2014 blev han præsenteret som ny spiller i AGF. Han har spillet 33 kampe på det islandske A-landshold.

Referencer

Eksterne henvisninger 

Fodboldspillere fra Island
Fodboldspillere fra Fylkir
Fodboldspillere fra Peterborough United F.C.
Fodboldspillere fra Östers IF
Fodboldspillere fra IF Elfsborg
Fodboldspillere fra FC Hansa Rostock
Fodboldspillere fra AIK Fotboll
Fodboldspillere fra AGF
Personer fra Uppsala
Harald Gronemann

Harald Gronemann (26. oktober 1927 - august 2013) var en dansk fodboldspiller.

Gronemann var ungdomspiller i Valby BK og kom som juniorspiller til Boldklubben Frem i juni 1942. Han debuterede som venstre back som 18 årig i en træningskamp i parken mod Malmö FF. Han spillede i alt 231 kampe på klubbens 1. hold i perioden 1946-1961. I en periode var han holdets anfører.

Fodboldspillere fra Danmark
Fodboldspillere fra Boldklubben Frem
Agerbæk Kirke

Agerbæk Kirke ligger i den sydlige del af Agerbæk ca. 20 km N for Bramming (Region Syddanmark). Kirken er opført i årene 1929 og blev indviet den 22. september 1929.
 
Kirken er tegnet af arkitekt Axel Hansen.

Eksterne kilder og henvisninger 
 Agerbæk Kirke på KortTilKirken.dk
 Agerbæk Kirke i bogværket Danmarks Kirker (udg. af Nationalmuseet)

Kirker i Ribe Stift
Kirker i Ribe Amt
Kirker i Varde Kommune
Ice Bucket Challenge

Ice Bucket Challenge er en aktivitet, hvor man hælder kold isvand over en person. Aktiviteten skal som regel skabe opmærksomhed om nervesygdommen ALS og kaldes ofte ALS Ice Bucket Challenge. Aktiviteten gik viralt verden over på sociale internetmedier i juli 2014

Elever på Ranum Efterskole har udført en Ice Bucket Challenge med 400 deltagere.

Kendte danskere der har udført Ice Bucket Challenge

Kilder 

Aktivisme
Underholdning
Virale videoer
Helge Karlsen

Helge Karlsen (født 29. juni 1948 i Bergen, Norge) er en norsk tidligere fodboldspiller (forsvarer).

Karlsen tilbragte hele sin aktive karriere, fra 1967 til 1979, hos SK Brann i sin fødeby. Han spillede desuden 35 kampe for Norges landshold. Hans første landskamp var et opgør mod Danmark 21. juni 1973, hans sidste en EM-kvalifikationskamp mod Skotland 7. juni 1979.

Referencer 

Fodboldspillere fra Norge
Fodboldspillere fra SK Brann
Personer fra Bergen